《送程给事知越州 其二》
宋代·周谌

风烟初别武王台，更向金河握节回。日月违颜天缥缈，尘沙吹面玉摧颓。

试看紫府骖鸾去，又见长安驷马催。欲作东州遗爱录，自惭词笔乏邹枚。

作者简介：周谌，毗陵（今江苏武进）人。神宗元丰二年（一○七九）进士（《咸淳毗陵志》卷一一）。官太常博士，监左藏库（《续会稽掇英集》卷五）。今录诗二首。